Využite podporu štátu na OZE – stavte na osvedčeného výrobcu THERMO|SOLAR
Keď si kupujete solárny systém od THERMO|SOLARU Žiar, s. r. o., nekupujete si iba výrobok, ale rovno riešenie. Na najbližších 40 rokov tak máte vyriešené ako si zaobstarať teplú vodu pre svoj rodinný dom s najnižšími možnými nákladmi. Slnko je zadarmo a vy ušetríte až 60 % nákladov za prípravu teplej vody, čo v rodinnom dome so 4 osobami tvorí až cca 200 eur ročne. Vyriešený máte nielen problém kvality systému, ale aj montáže, záruky a pozáručného servisu. Ak chcete mať istotu, stavte na overeného dodávateľa, akým je už celé desaťročia najväčší slovenský výrobca slnečných kolektorov THERMO|SOLAR Žiar, s. r. o.
Riaditeľ THERMO|SOLARU Alfréd Gottas k tomu poznamenáva: ,,Po krachu mnohých európskych výrobcov, ktorí neodolali tlaku lacnej ázijskej a predovšetkým čínskej konkurencie, sa na trhu objavilo mnoho výrobkov s nejasným pozadím. Nie sú to len nekvalitné výrobky, ale aj také, ktoré sa už prestali vyrábať a o pár rokov ich nikto nebude servisovať. Zákazníci by si mali dávať pozor na veľmi lacné kolektory zo skladového výpredaja niektorého zo zbankrotovaných európskych výrobcov. V takomto prípade by bolo ťažké niekedy v budúcnosti uplatňovať záruku. Zákazník by sa mal vyhýbať aj rôznym firmám, vyrábajúcim rôzne skladačky s pochybnou životnosťou. Pripravované príspevky od štátu na Obnoviteľné zdroje energie (OZE) sa budú snažiť využiť mnohé subjekty. Dajte si pozor na transparentnosť ponúk a dobre sa informujte, aby ste nenaleteli."